cyanic-selkie/wikianc huggingface dataset:
Peter Tägtgren
Tägtgren «eier» en landsby i Sverige, kalt Pärlby. Landsbyen har rundt 120 innbyggere og ligger omkring tre timer nordvest for Stockholm.
Tägtgren eier musikkstudioet "The Abyss studio" der han produserer for diverse metalband sammen med sin bror, Tommy Tägtgren. Band som har spilt inn musikk i Tägtgrens studio er blant annet Dimmu Borgir, Dark Funeral, Immortal, Sabaton og Raise Hell.
Som produsent
Amon Amarth Borknagar Carnalation Celtic Frost Centinex Children of Bodom Destruction Dimmu Borgir Dogpound Dynazty Fleshcrawl Gardenian Hypocrisy Immortal Love Like Blood Old Man's Child Pain Raubtier Rotting Christ Sabaton '''Sanctification Susperia Therion The Hymans
Várzea do Poço
Várzea do Poço er en kommune i delstaten Bahia i nordøstregionen av Brasil.
Ole Gundersen
Ole Gundersen (født 31. oktober 1845 i Klæbu, død 22. mars 1931 i Stjørdal ) var en norsk gårdbruker, lærer, handelsmann og politiker (H).
Han vokste opp på Tullustrøa, en husmannsplass under gården Søndre Tulluan i Klæbu, som sønn av Gunnar Torkildsen Kjøsnes og hustru Beret Andersdatter Oshaugen. Han var yngst av fem søsken.
Etter eksamen ved Klæbu seminar var han først lærer, blant annet som huslærer hos sogneprest Thorn Hemsen i Åfjord, senere handelsmann på Kilnes i Hegra. I 1890 fikk han skjøte på gården Vestre Flornes i Hegra.
Gundersen var medlem av Hegra herredsstyre fra 1893 og ordfører 1899–1910. Ved stortingsvalgene i 1906 og 1909 var han Samlingspartiet/Høyres varamannskandidat til Stortinget fra Stjørdalen krets i Nordre Trondhjems amt, begge ganger med Andreas Thyholt som stortingskandidat. De tapte begge ganger mot Venstres kandidater.
Etter at han pensjonerte seg omkring 1910, kjøpte han et hus på Stjørdalshalsen og flyttet dit. Han var gift med Sofie Margrethe Gilde (født 1846 i Stordalen i Åfjord ). De var barnløse. I 1928 ble han også enkemann.
Spesialrepresentant for FNs generalsekretær
Spesialrepresentant for FNs generalsekretær, også kalt spesialutsending for FNs generalsekretær, personlig representant for FNs generalsekretær, personlig utsending for FNs generalsekretær, spesialrådgiver for FNs generalsekretær eller høyrepresentant for FNs generalsekretær, er en posisjon i ledelsen av De forente nasjoner (FN) som er direkte underlagt FNs generalsekretær. Slike spesialrepresentanter, spesialutsendinger, osv, er noe annet enn FNs spesialrapportør, uavhengige eksperter som bes om å avgi en rapport om et land eller tema til FNs menneskerettighetsråd.
Bakgrunn
Når utnevnelsen skjer etter vedtak i Generalforsamlingen eller Sikkerhetsrådet benyttes betegnelsen spesialrepresentant, mens betegnelsen personlig representant benyttes i tilfeller der generalsekretæren selv har oppnevnt vedkommende.
I FNs ledelse finnes det også visegeneralsekretærer. Stillingene som spesialrepresentanter, spesialutsendinger osv. skiller seg i funksjon og mandat fra FNs spesialrapportør, oppnevnt av FNs menneskerettighetsråd for å utarbeide en rapport om et land eller tema.
Apocaulus
Utseende
Middelsstore (20-30 millimeter), avlange, blanke, brune til svarte trebukker. Hodet er firkantet med en bred- V-formet midtfure. Antennene er omtrent så lange som halve kroppslengden. Pronotum har avrundede sider uten pigger, i midten gjerne et par blanke felter uten punktering. Dekkvingene er parallellsidige med avrundede "skuldre", kraftig punkterte med brede, men lave, opphøyde lengderibber.
Spesialrepresentant for FNs generalsekretær
Fredsbevarende innsats
Etter at en ny type (generasjon) fredsbevarende operasjoner, med sivile så vel som militære deler, ble satt inn på 1990-tallet, ble spesialrepresentanter utnevnt for å lede innsatsen. De nye oppdragene ble stilt overfor større politiske utfordringer og økte krav til raskere beslutningsprosesser, noe spesialrepresentanter skulle ivareta.
Apocaulus
Utbredelse
Slekten er vidt utbredt i Afrika sør for Sahara.
Spesialrepresentant for FNs generalsekretær
Tematisk diplomati
I tillegg til behovet for å delegere oppgaver, skjer utnevnelse av spesialrepresentanter, spesialutsendinger osv. også ut fra et ønske om å vie utvalgte saksfelt større oppmerksomhet. Slikt tematisk diplomati har medført utnevnelsen av spesialrepresentanter, spesialrådgivere osv for bestemte tema, en utvikling som har skutt fart etter 2000.
Rekruttering
Den som utnevnes til spesialrepresentant, spesialutsending, osv., kan være en person med politisk eller diplomatisk erfaring utenfor FN-apparatet, eller en erfaren tjenestemann fra organisasjonens egne rekker.
David Boui
David Boui (født 28. juni 1988) er en sentralafrikansk taekwondoutøver som konkurrerer i klasse -68 kilo. Han vil representere Den sentralafrikanske republikk under Sommer-OL 2012, etter å ha kvalifisert seg til lekene ved å ha blitt nummer 2 i afrikakvalifiseringen.
Lauren Jackson
Lauren Jackson (født 11. mai 1981) er en australsk basketballspiller som spiller for klubben Ros Casares Valencia. Hun representerte landet sitt under Sommer-OL 2012 i London, der hun tok bronse med det australske landslaget.
Filmåret 2008
Filmåret 2008 inneholdt en rekke oppfølgere til store filmer, blant andre: Rambo, Harold & Kumar Escape from Guantanamo Bay, Legenden om Narnia – Prins Caspian, Indiana Jones og Krystallhodeskallens rike, Hellboy II: The Golden Army, Lost Boys: The Tribe, The Dark Knight, The Incredible Hulk, Mumien: Dragekeiserens grav, Star Wars: The Clone Wars, High School Musical 3: Senior Year, Saw V, Quantum of Solace, Madagaskar 2, Fritt vilt II, Lange flate ballær II.
Blant norske storfilmer fikk den biografiske filmen om motstandsmannen Max Manus størst oppmerksomhet, med over 1,1 millioner solgte kinobilletter. Andre store norske filmproduksjoner med premiere i 2008 inkluderer Kautokeino-opprøret av Nils Gaup, De usynlige av Erik Poppe, Kurt blir grusom, Den siste revejakta, Mannen som elsket Yngve.
Internasjonalt
Følgende er en liste over den engelskspråklige filmindustriens 10 mest innbringende filmer som hadde premiere i 2008. Etter total inntjening i USA/Canada, Storbritannia, Australia og internasjonalt.
''Disse salgstallene er hentet fra Box Office Mojo, ifølge deres «Yearly Box Office Results» (årlige salgsresultater). ''
The Dark Knight har inntjent mer enn 1 milliard USD, noe som markerer den som den fjerde mest innbringende filmen i historien. 4. august 2008 nådde The Dark Knight $400 millioner USD bare i USA på rekordtiden 18 dager. Den forrige rekorden ble satt av Shrek 2, som nådde samme beløp på 43 dager. 31. august, etter 45 dager på kino, nådde The Dark Knight $500 millioner USD i USA, og ble med dette den andre mest innbringende filmen etter Titanic som nådde en halv milliard dollar bare i USA. For 2008 besto topp 10-listen av 3 superheltfilmer, 3 data-animerte filmer, 3 actionfilmer og 1 musikalfilm. Mamma Mia! ble den mest innbringende filmen i Storbritannias historie.
I Norge
I løpet av 2008 ble det solgt nærmere 11,9 millioner billetter på norske kinoer, noe som er en økning på 10 % i forhold til 2007, og ifølge NRK ble året det beste kinoåret på 33 år. Av disse ble det solgt i underkant av 2,7 millioner billetter til norske filmer, en økning på 50 % i forhold til 2007.
Følgende filmer var de meste sette i Norge i 2008:
Det europeiske yrkesopplæringsinstituttet
Det europeiske yrkesopplæringsinstituttet (dansk: Det Europæiske Erhvervsuddannelsesinstitut, engelsk: European Training Foundation (ETF)) er et byrå i Den europeiske union, stiftet i 1994. Byrået bistår land utenfor EU med å utforme, gjennomføre og evaluere politikk og programmer, som skal:
ETF driver sin virksomhet i sørøsteuropa og Tyrkia, østeuropa, det sørlige og østlige middelhavsområde og sentral-Asia. Byrået har 29 land uten for EU som partnere.
Sigismund Payne-Best
Sigismund Payne-Best (født 14. april 1885 i Cheltenham i Storbritannia, død 21. september 1978 i Calne i Wiltshire) var en britisk tjenestemann i Secret Intelligence Service (SIS, også kjent som MI6) under første og annen verdenskrig. Han var leder for den topphemmelige Section Z og ble tatt til fange av Gestapo den 9. november 1939 i en operasjon som senere ble kalt Venloepisoden, og bortført fra Venlo til Tyskland.
Offiser i den britiske etterretningstjeneste
Tilbake i England meldte han seg som frivillig til British Army. Han giftet seg med Dorothy Hallwood Adams, som døde allerede i 1918.
Under Første verdenskrig var han offiser i MI6 (Secret Intelligence Service) og gjorde tjeneste i Frankrike, Belgia og Nederland. I 1919 ble Captain Payne-Best gitt ordenen Order of the British Empire (OBE).
Forretningsmann i Nederland
Etter krigen bodde han i Den Haag i Nederland som forretningsmann (blant annet med import av biler og handel med humle for engelske ølbryggerier). I 1920 giftet han seg med den nederlandske malerinne Margaretha Payne Best-Van Rees (May, født 1892, død 1980). I begynnelsen av 1930-årene grunnla han sammen med nederlenderen Pieter Nicolaas van der Willik firmaene Continental Trade Service og Pharmisan.
Undercover-spion i Nederland
I 1920-årene var han fremdeles med SIS, skjønt på hvilket vis lar seg ikke lenger rekonstruere nøyaktig. Ved begynnelsen av 1930-årene var han fast medarbeider for SIS med et skattefritt honorar på 20.000 gylden i året.
Fra midten av 1930-årene fikk han overdratt ledelsen av Organisation Z i Nederland. Dette var en strengt konspirativ seksjon av SIS opprettet av Lieutenant-Colonel Claude Dansey (1876–1947), og som i motsetning til de hemmelige agenter i Passport Control Offices (PCO) arbeidet i det skjulte. De viktigste Z-stasjonene var i Nederland, Sveits og Paris.
Payne-Best var kjent i Den Haag som en seriøs britisk forretningsmann. Han beveget seg i de høyere samfunnslag og ble i 1938 medlem av Haags golfklubb og hadde gode forbindelser selv inn i kongehuset.
Annen verdenskrig
Payne-Bests operasjoner i Nederland handlet på ordre fra London, men i mot spionasjens grunnregler, kombinerte sitt ikke-offisielle cover med det til major Richard Stevens. Han var en ikke fullt så erfaren operatør som var leder for det heller fiktive Passport Control Office. PCO (som likesom Z opererte i hele Europa) var kompromittert som spionasjerelatert allerede innen dets operasjoner ble kombinert med Z, og dermed var det lett for tysk etterretning å holde øye med deres britiske agenter rundt om på kontinentet.
En ung advokat som var blitt nazist, Walter Schellenberg, hadde sluttet seg til Gestapo i august 1939, og den ærgjerrige Sturmbannführeren ble raskt leder for kontraspionasjen i Reichssicherheitshauptamt. I denne egenskap foreslo han en manøver rettet mot Payne-Best og Stevens. Payne-Best ble kontaktet av en dr. Fischer, en dobbeltagent som arbeidet for den tyske Sicherheitsdienst, som lot som om han representerte en misfornøyd gruppering innen det høyere tyske offiserskorps..
Payne-Best, Stevens og den nederlandske løytnant Dirk Klop (som av nøytralitetsgrunner lot som om han var britisk borger) hadde en rekke møter med Fischer, til tross for at Payne-Best følte seg usikker på Fischer og hans venner. Dette førte til en slags avtale om hvordan man – etter å ha avsatt Hitler – skulle etablere en tysk-britisk front mot Sovjetunionen. I en periode skulle Hitler beholdes som en gallionsfigur, inntil man hadde restaurert det tyske demokrati og jødenes borgerrettigheter.
I London var statsminister Neville Chamberlain, som hadde opplevd hvordan Hitler brøt Münchenavtalen ved å gå inn i Tsjekkoslovakia, var mer enn beredt til å nøre opp under et tysk kupp. Payne-Bests mistanker om at det kunne dreie seg om tyske dobbeltagenter var blitt rapportert oppover tjenestevei, og britene ble bedt om å holde seg langt unna den nederlandske grense mot Tyskland. I Storbritannia var det dessuten mange som uansett var motstandere av nye pakter med tyskere, og som så på dem som nye münchenavtaler. Blant dem var admiralitetets leder Winston Churchill.
Uansett fikk den kompliserte tyske operasjonen en brå slutt da Hitler bestemte seg – mot Schellenbergs innvendinger – for å prøve å ta Stevens og Payne-Best til fange. En grunn til dette var Hitlers personlige overbevisning om at britene stod bak Georg Elsers attentat mot ham i Bürgerbräukeller i München.
I en dristig operasjon ble Payne-Best og Stevens kidnappet fra Café Backus i Venlo — Klop ble dødelig såret i skuddveksling med Gestapos agenter — og ført til Berlin. I forhør røpet Payne-Best og Stevens meget om britisk spionasje. Stevens hadde til og med hatt med seg en ukodet liste over SIS-agenter i Europa.
Fengsling
Payne-Best og Richard Stevens ble holdt fengslet i konsentrasjonsleirene KZ Sachsenhausen og senere KZ Dachau. I denne tiden kom Payne-Best i kontakt med en rekke personligheter som Georg Elser og teologen Dietrich Bonhoeffer.
I slutten av april 1945 ble Payne-Best og andre fanger transportert mot Tyrol da de ble satt fri av regulære tyske styrker under kommando av Wichard von Alvensleben.
Etterkrigstiden
I 1950 utgav han med tillatelse fra Stewart Graham Menzies, sjef for SIS ('C'), sine memoarer under tittelen The Venlo Incident, som ble en bestselger. 93 år gammel døde han i Calne i 1978.
Isah Mohammad
Isah Mohammad (født 22. april 1987) er en nigeriansk taekwondoutøver som konkurrerer i klasse -68 kilo. Han representerte Nigeria under Sommer-OL 2012, etter å ha kvalifisert seg til lekene ved å ha blitt nummer 3 i afrikakvalifiseringen.
Sevald Andreassen
Sevald Birk Bøkestad Andreassen (født 30. mars 2003) er en norsk fotballspiller som spiller for, på lån fra.
Storforshei stasjon
Storforshei stasjon er en nedlagt stasjon på Nordlandsbanen. Stasjonen ligger i Rana kommune. Stasjonen ble åpnet i 1904 som utgangspunkt for Dunderlandsbanen.
Opprinnelig var stasjonen plassert på vestsida av Ranaelva ved Dunderland Iron Ore Company sitt anlegg. Selskapets sitt behov for transport av malm var grunnen til stasjonen og Dunderlandsbanen ble anlagt. Da Nordlandsbanen ble koblet sammen med Dunderlandsbanen i 1942, ble stasjonen flyttet til østsida av Ranaelva. Området her heter Bjørnhei, og de to første årene het stasjonen Bjørnhei stasjon. Denne stasjonen var i bruk fram til 1993, da den ble nedlagt.
Pak Se-ri
Pak Se-ri (født 28. september 1977) er en sørkoreansk tidligere golfspiller.
Pak ble profesjonell i 1996 og ble medlem av LPGA-touren i 1998 og i sin første sesong på touren vant hun to major-turneringer: LPGA Championship og US Women's Open. Samme år ble hun valgt til Rolex Rookie of the Year. I 2007 ble hun valgt inn i World Golf Hall of Fame.
Hun la opp i 2016.
Operasjon Forsvarsskjold
Operasjon «Defensive Shield» (hebraisk: ) var kodenavnet på en større militæroperasjon som israelske militærstyrker iverksatte våren 2002 på Vestbredden, under den andre intifada. Flyktningleiren i Jenin ble særlig hard rammet under de israelske aksjonene. USAs utsending i Midtøsten, Wiliam Burns, uttalte etter et besøk i leiren at enorme lidelser var påført palestinske sivile i Jenin. Israelske militære beleiret også Arafats hovedkvarter på Ramallah i ca. en måned. Israelske styrker hadde siden desember 2001 omringet hans hovedkvarter, og 29. mars inntok de mesteparten av hovedkvarteret så han, sammen med andre, var innestengt på noen få rom den siste måneden. Tulkarm, Qalqilya, Bethlehem og Nablus var andre byer på Vestbredden som ble rammet i den israelske operasjonen.
Israels daværende statsminister, Ariel Sharon, sendte den israelske hæren gikk inn i flere palestinske byer på Vestbredden for å ta til fange en rekke fremtredende palestinske militante. Israel begrunnet dette som et mottiltak for å stoppe de voldelige aksjoner som palestinske militante fra grupper som Fatah, Hamas og Islamsk Jihad hadde bedrevet mot dem tidligere. Sharon uttalte den 31. mars at aksjonene hadde som mål å «rykke opp terrorens infrastruktur».
Årsaker
Den bakenforliggende årsaken var den voldsspiralen som israelere og palestinere hadde vært inne i siden utbruddet av Den andre intifada høsten 2000.
Utløsende årsak
Det har blitt antatt at det var en selvmordsaksjonen den 27. mars på et hotell i den israelske byen Netanya som skal ha utløst den israelske militæroperasjonen. Hamas skal ha tatt på seg ansvaret for angrepet. En talsmann for det israelske utenriksdepartementet, Emmanuel Nachshon, uttalte dagen etter at dette angrepet krysset en grense som ikke tidligere var blitt krysset tidligere. Hamas uttalte sammen dag at angrepet mot hotellet i Netanya kun var begynnelsen av en «beskjeden gave til terroristen Sharon og hans nazi-regjering».
Resultat
Historisk sett var det den største militæroperasjonen på Vestbredden siden seksdagerskrigen i 1967. Operasjonen førte til omfattende skader på infrastrukturen i Vestbreddens byer, både private og offentlige bygg. Flere fremtredende palestinere ble arrestert, i lag med mange hundre mindre profilerte aktivister. Antallet palestinske angrep rettet mot Israel ble redusert som et resultat av operasjonen.
Gladstone kullkraftverk
Gladstone kullkraftverk er et sub-kritisk kullkraftverk i Queensland i Australia. Det har en installert produksjonskapasitet på 1680 MW. Brenseltypen er kull. Anlegget har 5 enheter bygget ut 1976-1982.
From Memphis to Vegas/From Vegas to Memphis
From Memphis to Vegas/From Vegas to Memphis er et konsertalbum (side 1 og 2) og studioalbum (side 3 og 4) av Elvis Presley, utgitt 14. oktober 1969. I 1970 ble konsertopptakene og studioinnspillingene gitt ut som separate enkelt-album med titlene Elvis In Person at the International Hotel, Las Vegas, Nevada (konsertopptakene), og Back in Memphis (studioinnspillingene).
Den trojanske krig
Den trojanske krig, eller trojanerkrigen, var, ifølge legenden, en krig de greske kongene førte mot byen Troja i Lilleasia etter at prins Paris av Troja flyktet med Helena av Sparta. Krigen er sentral i gresk mytologi, og ble omtalt i en rekke episke dikt, av hvilke bare to – Iliaden og Odysseen – har blitt bevart i sin helhet. Iliaden forteller om en episode mot slutten av krigen, mens Odysseen forteller om den greske kongen Odyssevs’ hjemreise. Fortellinger om andre deler av historien, såvel som andre versjoner av den, kom senere til fra andre greske diktere, og fra den romerske dikteren Vergil i hans Aeneide.
EuroEyes Cyclassics 2019
EuroEyes Cyclassics 2019 var den 24. utgaven av sykkelrittet EuroEyes Cyclassics og ble arrangert 25. august 2019.
Den trojanske krig
Antikkens grekere trodde at de hendelser Homer fortalte om var sanne. De trodde at krigen foregikk i det trettende eller tolvte århundre f.Kr., og at Troja lå i nærheten av Dardanellene i det som idag er nordvestre Tyrkia. I nyere tid ble både krigen og byen antatt å være mytologiske. Under en utgravning i 1870 fant imidlertid den tyske arkeolog Heinrich Schliemann restene av det han mente var Troja, nettopp i dette området, og flere arkeologer (men ikke alle) har gitt ham rett. Det finnes ingen beviser for at Homers Troja har eksistert, langt mindre at hendelsene han forteller om har foregått. Mange historikere tror at de homeriske beretninger er en blanding av ulike historier om beleiringer og ekspedisjoner grekerne foretok seg i bronsealderen og mykensk tid, og at de ikke forteller om virkelige hendelser. De som hevder at fortellingene om den trojanske krig stammer fra en virkelig konflikt, daterer den vanligvis til mellom 1200 og 1300 f.Kr.
EuroEyes Cyclassics 2019
Elia Viviani vant rittet for tredje gang på rad.
Den trojanske krig
I Iliaden kalles grekerne ofte akaiere. I denne artikkelen brukes denne betegnelsen.
Pelevs, Thetis og striden om eplet
Ifølge gresk mytologi ble Zevs konge over gudene ved å styrte sin far Kronos, som i sin tid selv hadde styrtet sin far Uranos. Zevs fikk høre en profeti om at han selv ville bli styrtet av en av sine sønner (dette skjer imidlertid ikke i den greske mytologien). En annen profeti sa at havnymfen Thetis, en av Zevs’ erobringer, ville få en sønn som kom til å bli mektigere enn sin far. For en av eller begge disse årsaker bestemte Zevs at Thetis skulle troloves med den grånende kong Pelevs. Med ham fikk hun sønnen Akilles, og det ble spådd at han ville dø ung ved Troja. For å beskytte ham badet moren ham i elven Styx mens han var et spedbarn, slik at hele kroppen hans ble usårbar, unntatt hælen hun hadde holdt ham i. Da han vokste opp, ble han den største av alle dødelige krigere. Alle gudene var invitert i bryllupet til Thetis og Pelevs, unntatt Eris, eller Splid. Hun ble meget fornærmet, og kom usynlig til bryllupet, hvor hun kastet et gulleple ned blant gjestene, med innskriften Kallisti – «til den vakreste».
Helenas bortførelse
Den vakreste kvinne i verden var Helena, datter av kong Tyndareos av Sparta. Hennes mor var Leda, som hadde blitt forført av Zevs i skikkelsen av en svane; det er uklart hvorvidt hun fikk sine fire barn med Zevs eller Tyndareos. Helena hadde svært mange friere, og hennes far ville ikke velge én av frykt for at andre ville ta hevn. Til slutt fremsatte én av frierne, Odyssevs av Ithaka, en plan som kunne løse problemet. Mot at Tyndareos ville hjelpe ham i hans eget frieri til Penelopeia, foreslo han at Tyndareos skulle få alle frierne til å sverge at de ville beskytte Helenas ekteskap, uansett hvem hun måtte velge. Frierne gikk med på å avlegge eden, skjønt ikke helt uten protester.
Helena valgte å gifte seg med Menelaos. Han hadde ikke selv bedt om hennes hånd, men sendte i stedet sin bror Agamemnon. De to brødrene hadde bodd ved Tyndareos’ hoff siden de ble tvunget i eksil fra sitt hjemland, Argos, da faren Atrevs ble drept og tronen ble tilranet av broren Thyestes og Thyestes’ sønn Aigisthos. Menelaos arvet Spartas trone etter Tyndareos, med Helena som dronning, og Agamemnon giftet seg med hennes søster Klytaimnestra og vant tilbake Argos’ trone.
Stridskreftene samles
Odyssevs hadde nå giftet seg med Penelopeia og fått en sønn, Telemakhos. For å slippe å dra i krigen, lot han som om han var blitt gal, og sådde salt i åkrene sine. Palamedes avslørte ham ved å legge den nyfødte Telemakhos foran plogen. Odyssevs gikk til siden for ikke å drepe sin egen sønn. Dermed viste han at han var ved fornuft, og måtte dra i krigen. Orakelet Kalkhas hadde sagt at grekerne ikke kunne vinne uten Akilles. Hans mor Thetis, som visste at han ville dø om han dro til Troja, forkledte ham som en kvinne ved hoffet til kong Lykomedes av Skyros. Der hadde han et forhold til kongens datter Deidamea, og de fikk sønnen Neoptolemos. Odyssevs, Ajax den store og Akilles’ lærer Føniks dro for å hente ham. Ifølge én beretning blåste de i et horn, og Akilles avslørte seg ved å gripe et spyd for å slåss mot inntrengerne heller enn å flykte. Ifølge en annen forkledte de seg som handelsmenn som hadde med seg smykker og våpen, og Akilles skilte seg ut fra de andre kvinnene ved å interessere seg for de gale varene.
Grekerne tok også med seg bena av Pelops, Atrevs’ far og Agamemnon og Menelaos’ bestefar. Orakelet sa at det var nødvendig for å vinne.
Graham Gristwood
Graham Gristwood (født 31. mai 1984 i Woking) er en britisk orienteringsløper. Gristwood er verdensmester i stafett. Han representerer den finske orienteringsklubben Kalevan Rasti.
Karriere
Høydepunktet i Gristwoods karriere kom under VM i tsjekkiske Olomouc i 2008. Da løp han første etappe av VM-stafetten som Storbritannia sensasjonelt vant foran Russland og Sveits. De to øvrige løperne på laget var Jon Duncan og tidligere sprintverdensmester Jamie Stevenson. Dette er fremdeles det eneste verdensmesterskapet i stafett Storbritannia har vunnet.
Gristwood løper nå for Kalevan Rasti. Han har tidligere representert den svenske klubben IFK Moras OK som han var en del av da de ble nummer sju på Jukola i 2015. Han har også løpt for Södertälje-Nykvarn Orientering, hvor han har vært med på flere plasseringer blant de fem beste lagene i orienteringssportens største klubbstafetter, Jukola og Tiomila. Briten har også løpt for IFK Lidingö (4.-plass Jukola 2007) og norske IL Tyrving.
Den trojanske krig
Stridskreftene samles
De er beskrevet i detalj i Skipskatalogen i annen sang i Iliaden. De bestod av 28 kontingenter fra det greske fastland, Peloponnes, Dodekanesene, Kreta og Ithaka, til sammen en styrke på omtrent hundre tusen mann.
Tarong kullkraftverk
Tarong kullkraftverk er et kullkraftverk i Queensland i Australia. Det har en installert produksjonskapasitet på 1470 MW. Brenseltypen er kull.
Den trojanske krig
Stridskreftene samles
De trojanske styrkene er også beskrevet i Iliadens annen sang, og består av trojanerne, ledet av Hektor, og forskjellige allierte: dardanere, zeleere, adasteere, perkotere, pelasgere, thrakere, kikonske spydsoldater, paionske bueskyttere, halizonere, mysiere, frygere, maionere, miletere og lykere.
Telefos
Da grekerne dro av gårde, stanset de tilfeldigvis i Mysia, hvor kong Telefos hersket. I krigen skadet Akilles Telefos, som drepte Thersander. Såret leget ikke, og Telefos rådspurte et orakel, som sa at «han som såret skal lege».
Telefos dro til Aulis, og gav seg enten ut for en tigger som bad Akilles om å lege såret hans, eller kidnappet Orestes og krevde å bli helbredet for å utlevere ham. Akilles nektet og påstod han ikke kjente legekunsten. Odyssevs mente at siden spydet hadde skapt såret, kunne det også lege det. Deler av spydet ble skrapet inn i såret, og Telefos ble helbredet.
Filoktetes
Filoktetes var en venn av Herakles (Herkules), og fordi han hadde tent Herakles’ likbål da ingen andre ville, fikk han Herkules’ bue og piler. Han seilte til den trojanske krig med syv skip fulle av krigere, og planla å kjempe for grekerne. De stanset ved Khryse for forsyninger, og Filoktetes ble bitt av en slange. Det gikk betennelse i såret, og det luktet forferdelig; Odyssevs rådet ham til å bli på Lemnos, og Atreidaiene (Agamemnon og Menelaos) påla ham det. Medon tok over kommandoen for Filoktetes menn, og Filoktetes ble alene igjen på Lemnos i ti år. Historien om Filoktetes er beskrevet i Sofokles' tragdeie med samme navn.
Ankomsten
Et orakel hadde forutsett at den første greker som gikk i land ved Troja skulle være den første til å dø. Protesilaos, lederen for Fylakaierne, oppfylte profetien. Hans kone Laodamia fulgte ham i døden. En annen versjon av legenden sier at Hektor drepte Protesilaos og at Laodamia tok sitt eget liv av sorg. Etter Protesilaos død tok broren Podarkes over i hans sted.
Grekerne beleiret Troja i ni år. Det kom til kamp nå og da, både med Troja og dets forbundsfeller. På et tidspunkt plyndret grekerne en by i nærheten og Agamemnon tok Khryseis som sin frille (slavepike). Hun var datter av Khryses, en av Apollons prester; da Khryses forsøkte å kjøpe henne fri ble han avvist, og ba til Apollon at han måtte straffe grekerne, og hæren ble rammet av pest.
Khryseis og Briseis
På dette punkt begynner Iliaden.
Et orakel fortalte Agamemnon at han måtte gi Khryseis fri. Han ble rasende over dette, og på Akilles, som hadde lovet å forsvare oraklet, og tok Akilles’ frille Briseis for seg selv. Akilles og Agamemnon kranglet, og Akilles nektet å kjempe mer. Selv om grekerne var skjebnebestemt til å vinne krigen, ba Akilles sin mor Thetis om å få Zevs til å gripe inn og sørge for at grekerne gjorde det dårlig til Agamemnon bad Akilles om unnskyldning. Dagen etter led grekerne nederlag i åpen kamp, og alle krigerne så nær som Ajax ble så skadede at de ikke kunne fortsette å kjempe. Trojanerne under Hektor rykket stadig frem mot grekernes stillinger. Akilles forstod faren, og lot sin venn Patroklos låne hans rustning for å lede troppene i kamp, Patroklos ble drept av Hektor, som tok Akilles' rustning. Akilles ble forrykt av raseri og sverget hevn. Han fikk en ny rustning av Hefaistos, bragt til ham av Thetis, og drepte Hektor. Han festet Hektors lik til sin stridsvogn, og drog den rundt Troja tre ganger. Han nektet å overlevere Hektors legeme til trojanerne så de kunne gi ham likferd. Kong Priamos av Troja kom seg ved Zevs’ hjelp usett inn i Akilles' telt og tryglet om å få igjen sin sønn. Priamos vekket medynk hos Akilles, som innvilget ham hans ønske, og det kom til våpenhvile i tolv dager mens Hektor ble begravet.
Her ender Iliaden.
Xantos
Under den trojanske krig ble den magiske hesten Xantos klandret av Akilles for å ha latt Patroklos bli drept. Xantos svarte at en gud hadde drept Patroklos, og at en gud snart også ville ta livet av Akilles. Erinyene (rom. furier) gjorde hesten stum.
Akilles’ død
Kort tid etter Hektors død slo Akilles Memnon av Etiopia, Kyknos av Kolonai og Amasonedronningen Penthesilea. Det sies at idet han støtte spydet i henne, møttes deres øyne og de ble forelsket i hverandre. Ikke lenge etter ble han selv drept av Paris – Enten av en forgiftet pil som traff hælen, eller, i noen versjoner, av en kniv i ryggen (eller hælen) mens han besøkte den trojanske prinsessen Polyxena under en våpenstillstand. Begge beretninger fratar drapsmannen noen form for ære, og sier at Akilles forble ubeseiret på slagmarken. Bena hans ble blandet med Patroklos’, og det ble holdt begravelsesseremonier. Som Ajax blir han fremstilt som boende etter sin død på øya Leuke ved utløpet av Donau.
Akilles’ rustning og Ajax’ død
Grekerne fanget profeten Helenos, en av Priamos’ sønner, og torturerte ham til han fortalte dem hvordan de kunne slå Troja. Helenos sa at de ville vinne dersom de skaffet seg Herakles’ piler (som Filoktetes eide), stjal det trojanske palladium (et gudebilde; de klarte dette enten ved hjelp av den trojanske hest, eller ved at Odyssevs og Diomedes stjal den en natt) og overtale Akilles’ sønn Neoptolemos til å bli med i krigen. Neoptolemos gjemte seg fra krigen på øya Skyros, men grekerne fant ham. En annen beretning sier at Helenos fortalte dem at de kunne vinne dersom Troilos, Helenos’ halvbror og sønn av Apollon og Hekabe, ble drept før han fylte tyve år. Akilles overfalt Troilos i et bakhold.
Diomedes
Diomedes klarte nesten å drepe Aeneas i kamp, men Afrodite, Aeneas’ mor, reddet ham. Diomedes skadet Afrodite, og hun slapp sønnen for å flykte til Olympen. Deretter ble Aeneas skjult i en sky av Apollon, som bragte ham til Pergamos, et hellig sted i Troja. Der ble han leget av Artemis.
Senere i krigen kjempet Diomedes mot Hektor og så at Ares, krigsguden, kjempet på trojanernes side. Diomedes gav ordre til soldatene om å trekke seg langsomt tilbake. Hera, Ares’ mor, la merke til hans innblanding, og bad hans far Zevs om tillatelse til å drive ham bort fra slagmarken. Hera oppfordret Diomedes til å angripe Ares, og han kastet spydet sitt mot guden. Athene satte spydet i Ares’ kropp; han skrek i smerte og flyktet til Olympen, slik at trojanerne ble tvunget til retrett.
Den trojanske hest
Krigen tok slutt med en enkelt plan. Grekerne (eller Odyssevs på deres vegne) pønsket ut en ny list – en enorm hul trehest; hesten var hellig for trojanerne. Den ble bygget av Epeios og fylt med greske krigere under Odyssevs’ ledelse. Resten av den greske hæren lot som den dro, og trojanerne godtok hesten som en fredsgave. En gresk spion, Sinon, overbeviste trojanerne om at hesten var en gave, til tross for advarsler fra Laokoon og Kassandra. Trojanerne var overlykkelige over at den ti år lange beleiringen var over, og feiret overstadig om kvelden. Da grekerne kom ut av hesten var byen sløvet av fyll. Grekerne åpnet byporten for å slippe de andre soldatene inn, og byen ble tilintetgjort. Hver eneste mann, hvert eneste guttebarn, selv spedbarn, ble drept; hver eneste kvinne tatt til slave, alle Trojas rikdommer plyndret, og selve byen brent til jorden.
Det er uklart hvorvidt en trehest noen gang ble bygget. Homers fortellinger blir av mange antatt å være en sammensmeltning av mange kriger mot Troja. Han trekker mange figurer ut av gudene og bruker en rekke metaforer. Det har blitt hevdet at den trojanske hest representerer et jordskjelv mellom krigene, som svekket Trojas murer og gjorde byen åpen for angrep. Strukturelle ødeleggelser av byen man antar var Troja – på samme sted som i Iliaden, og med gjenstander som viser at det var en rik og mektig by – tyder på at det virkelig var et jordskjelv. Andre forskere, såvel som antikke kilder, mener at den trojanske hest egentlig var en rambukk.
Etter krigen
Akilles' gjenferd viste seg for krigens overlevende, og forlangte at Polyxena, en trojansk prinsesse, skulle ofres før noen kunne dra. Neoptolemos utførte ofringen.
Ifølge Odysseen ble Menelaos’ flåte drevet av stormer mot Kreta og Egypt, hvor de ikke kunne seile videre fordi vinden stilnet. Menelaos måtte fange Protevs, en havgud som var istand til å forandre skikkelse, for å finne ut hva han måtte ofre til gudene for å komme seg vel hjem. Protevs fortalte også Menelaos at han ville komme til Elysion (paradiset) etter sin død. Menelaos dro så hjem til Sparta med Helena, hvor de fikk datteren Hermione.
Etter krigen kom Ideomeneos’ skip ut for en veldig storm. Han lovet Poseidon at han ville ofre det første levende vesen han så når han kom hjem dersom Poseidon ville redde hans skip og mannskap. Det første han så da han kom hjem var sin egen sønn, som Idomeneos pliktskyldigst ofret. Gudene ble rasende over mordet, og de sendte ham i landflyktighet i Calabria i Italia (ifølge Vergil). Ifølge en annen beretning sendte hans egne undersåtter ham til Kreta, fordi han bragte med seg en pest fra Troja. Han flyktet til Kalabria, og deretter Kolofon i Lilleasia, hvor han døde. I en annen versjon av Vergil kom pesten over Kreta som straff for det Idomeneos gjorde.
Kassandra, profetinne og datter av Priamos, ble voldtatt av Ajax den yngre, og deretter tatt som frille av Agamemnon. Agamemnon reiste hjem til Argos, hvor hans kone Klytaimnestra (Helenas søster) hadde tatt Thyestes’ sønn Aigisthos som elsker. Kan hende som hevn for Ifigenias død planla Klytaimnestra sammen med sin elsker å drepe Agamemnon. Kassandra forutså drapet og advarte Agamemnon, men han hørte ikke på henne, og ble drept – enten under en fest eller i sitt bad. Kassandra ble også drept. Agamemnons sønn Orestes, som var bortreist, kom hjem og gikk sammen med sin søster Elektra for å hevne faren. De drepte Klytaimnestra og Aigisthos. Orestes giftet seg med Hermione og tok tilbake Argos, og ble konge over hele Peloponnes.
Rachel Jarry
Rachel Jarry (født 6. desember 1991) er en australsk basketballspiller som spiller for klubben Minnesota Lynx. Hun representerte landet sitt under Sommer-OL 2012 i London, der hun tok bronse med det australske landslaget.
Den trojanske krig
Etter krigen
Neoptolemos tok Andromake og Helenos som slaver og giftet seg med Andromake. Han kranglet med Orestes fordi Menelaos hadde lovet Orestes sin datter Hermione, men nå ville gifte henne bort til Neoptolemos. De slåss, og Neoptolemos ble drept. Deretter giftet Helenos seg med Andromake, og de hersket over en koloni trojanske flyktninger i det som en gang var Akilles’ kongerike. Aeneas møtte dem der på veien til Italia.
Dronning Hekabe av Troja ble tatt som slave av grekerne.
Lykaon ble tatt som slave av Akilles, og ble senere drept da han forsøkte å unnslippe.
Ettersom Antenor, Priamos’ svoger, hadde villet levere Helena tilbake til grekerne, ble hans liv spart.
Aeneas ledet en gruppe overlevende bort fra byen, blant hvem var sønnen Askanios, trompeteren Misenos, faren Ankhises og legen Lapyks, og larene, penatene og mimaene (guder) viste dem veien. Hans kone Krevsa ble drept under plyndringen av byen. De flyktet fra Troja med noen skip, for å skape et nytt hjemland et annet sted. De kom til flere nærliggende land som viste seg å være ubeboelige, og ble til slutt fortalt av en sibylle at de måtte vende tilbake til sine forfedres land. Først kom de til Kreta, hvor Dardanos en gang hadde slått seg ned, men øya var herjet av pesten som tvang Idomeneos bort. De kom så til kolonien hvor Helenos og Andromake regjerte, men ønsket ikke å bli. Etter syv år kom de til Karthago, der Aeneas inngikk et forhold med dronning Dido av Kartago. Til slutt befalte gudene ham å dra videre (Dido tok sitt eget liv), og han og hans folk ankom utløpet av Tiberen i Italia. Der bragte en sibylle ham til underverdenen og forutså Roma, som hans folk skulle grunnlegge. Han forhandlet om en bosetning med den lokale kong Lavinios, og giftet seg med hans datter, Lavinia. Dette førte til krig med de andre stammene, og endte med grunnleggelsen av Alba Longa, styrt av Aeneas og Lavinias sønn Silvius. Tre hundre år senere – ifølge romerske myter – grunnla Aeneas’ etterkommere Romulus og Remus byen Roma. Historien om Aeneas’ reise, møtet med Dido og ankomsten til Italia er temaet i den romerske dikteren Vergils episke dikt Æneiden.
Odyssevs måtte, i sitt forsøk på å komme hjem, gjennomgå prøvelser, motgang og tilbakeskritt som gjorde at hans hjemreise varte i ti år. Denne historien fortelles i Homers episke dikt Odysseen.
Den trojanske krig i kunsten
Historien om beleiringen av Troja har inspirert mange kunstnere, ikke minst Homer og hans Iliaden, som foregår mot slutten av beleiringen. Andre kunstverk er Trojanerinnene av Evripides, Troilus og Criseyde av Geoffrey Chaucer og operaen Les Troyens av Hector Berlioz. Krigen har også vært utgangspunkt for flere filmer, hvorav den siste og største, som ganske enkelt het Troja, kom i 2004 og ble regissert av Wolfgang Petersen.
Underground and Beyond
Underground and Beyond er et musikkalbum med Lucifer Was. Albumet ble utgitt i 1997.
Wagner (Bahia)
Wagner er en kommune i delstaten Bahia i nordøstregionen av Brasil.
Stardust
Stardust er en britisk-amerikansk fantasyfilm fra 2007, regissert av Matthew Vaughn og basert på romanen med samme navn, skrevet av Neil Gaiman. Filmen handler om en ung gutt Tristan Thorn som setter av gårde på et utrolig eventyr.
Sammendrag
Den engelske landsbyen Wall ligger nær en høy steinmur som grenser til det magiske riket Stormhold. En vakt hindrer noen i å krysse grensen. Dunstan Thorne klarer likevel å krysse muren. I skogen møter han en prinsesse ved navn Una, som tilbyr ham en vakker blomster i ett glass, i bytte mot et kyss. Ni måneder senere leverer mur-vakten en baby til Dunstan, og forteller at babyens navn er Tristan. Atten år senere kaster den døende kongen av Stormhold en rubin opp på himmelen og forkynner at hans etterfølger vil være den første av hans familie som får tak i denne rubinen. Perlen treffer en stjerne, og de smelter sammen. Kongens tre gjenværende sønner, Primus, Septimus og Tertius, forsøker, uavhengig av hverandre, å få tak i rubinen for å bli den neste kongen.
General Santos internasjonale lufthavn
General Santos internasjonale lufthavn (Hiligaynon:Pangkalibutan nga Hulugpaan sang Heneral Santos Cebuano:Tugpahanang Pangkalibutanon sa Heneral Santos,Filipino: Paliparang Pandaigdig ng Heneral Santos), også kjent som Tambler lufthavn er nest største lufthavn på øya Mindanao, sør på Filippinene. Selv om flyplassen i navnet er internasjonal lufthavn, har den per 2015 kun innenriksflyvninger. Lufthavnen ligger ti kilometer sørvest for byen General Santos.
Lufthavnen erstattet den gamle flyplassen like øst for byen, Buayan Airport. Det filippinske luftforsvaret bruker fremdeles den gamle flyplassen under navnet «Rajah Buayan flystasjon».
Reykjavíks borgermester
Reykjavíks borgermester blir valgt av bystyret i hver fireårsperiode. Borgermester siden 2014 er Dagur B. Eggertsson fra Samfylkingin, som også var borgermester fra 2007 til 2008.
Tradisjonelt har den islandske hovedstaden hatt en borgermester fra Sjálfstæðisflokkurinn (Selvstendighetspartiet), men i 1994 slo alle de politiske partiene i byen (unntatt Sjálfstæðisflokkurinn) og etablerte Reykjavíkurlistinn (Reykjavíklista) som klarte å få flertall for en annen politisk ledelse av byen.
Lista fikk flertall i Reykjavíks bystyre i tre påfølgende valg 1994, 1998 og 2002, og hadde ordføreren like lenge, inntil lista ble lagt ned høsten 2005. Ved lokalvalget i Reykjavík i 2006 var Sjálfstæðisflokkurinn tilbake som byens største parti. Ved lokalvalgene i 2010 tapte partiet stort til Besti flokkurinn og partileder Jón Gnarr, som sammen med stemmene til Samfylkingin sikret seg ordførervervet etter det som best kan karakteriseres som et protestvalg mot finanskrisen som har herjet landet.
Sonny Anderson
Anderson da Silva Nilmar (født 19. september 1970 i Goiatuba), bedre kjent som Sonny Anderson, er en brasiliansk tidligere fotballspiller. Han spilte som spiss for Marseille, Monaco, Barcelona og Lyon.
Klubber
Han vant den franske Ligue 1 mesterskapet tre ganger, det brasilianske mesterskapet en gang, La Liga (det spanske mesterskapet) to ganger og det sveitsiske mesterskapet én gang.
Han var toppscoreren i den Sveitsiske Super League i 1993, og den Franske Ligue 1 mesterskapet i 1996, 2000 og 2001.
Malthodes minimus
Malthodes minimus (Linnaeus, 1758) er en av småbløtvingene (Malthininae), en bille som tilhører bløtvingene (Cantharidae).
Utbredelse
Malthodes minimus finnes i Europa, østover i Asia. Finnes i Norge, og er ganske vanlige.
Utseende
Malthodes minimus er mellom 3,3-4 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennens tredje ledd er tydelig lengre enn det andre leddet. Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Brystskjoldet har en markert sidekant bare helt foran ved framhjørnene. Dekkvingene har en gul flekk i spissen og er kortere enn bakkroppen, slik at de siste leddene synes.
Levevis
De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Atikamekw (språk)
Atikamekw er et algonkinsk språk som snakkes av atikamekwfolket i Québec i Canada. Språket er del av dialektkontinuumet cree–innu–naskapi. Språket snakkes av personer i alle aldre i atikamekwfolket, og står dermed ikke i fare for å dø ut, i motsetning til mange andre urfolksspråk i Nord-Amerika.
Konsonanter
Konsonantene i atikamekw listes nedenfor i standardortografien med den tilhørende lydverdien i IPA ved siden av.
Vokaler
Vokalene i atikamekw listes nedenfor:
Shi Zhengrong
Shi Zhengrong (kinesisk: 施正荣, født c. 1963 i Yangzhong i Zhenjiang i Jiangsu i Folkerepublikken Kina) er en australsk-kinesisk forretningsmann som er grunnlegger, formann og chief executive officer for Suntech Power. Ifølge Forbes Magazine var han per mars 2006 den rikeste person som bor i Folkerepublikken Kina, med en personlig nettoverdi på 2,2 milliarder amerikanske dollar. Han har australsk statsborgerskap.
I 2009 ble Shi tildelt Oslo Business for Peace Award. Prisen tildeles bedriftsledere som har skapt økonomisk og samfunnsmessig verdi gjennom etisk og ansvarlig virksomhet. Han er utdannet ved University of NSWs School of Photovoltaic and Renewable Energy Engineering. Han har donert forskningspenger til fornybar energi fordi han mente at den ikke fikk tilstrekkelig offentlig støtte. Han er kristen.
Berdon Sønderland
Han debuterte i Tippeligaen 23. mai 1993 i 4-0 tapet mot IK Start. Hans første og eneste mål i Tippeligaen kom i 1-1-kampen mot Kongsvinger IL senere i samme sesong. Molde FK og Sønderland rykket ned til 1. divisjon den sesongen.
1994 ble et jubelår for Sønderland. Han bidro til at klubben rykket direkte opp igjen i Tippeligaen, og at Molde FK noe overraskende vant cupfinalen.
Stanwell kullkraftverk
Stanwell kullkraftverk er et kullkraftverk i Australia. Det har en installert produksjonskapasitet på 1400 MW. Brenseltypen er kull.
Morane-Saulnier L
Morane-Saulnier L, også kalt Morane Saulnier Type L, var et fransk overvåkningsfly fra første verdenskrig.
MS Type L var et parasoll-fly. Betegnelsen parasoll kommer av at vingen holdes oppe av pianotråd eller vaiere fra en mast som sitter forkant av flykroppen. Flyet ble bygget både for en eller to personer. To-seters versjonen ble bygget av flere fabrikker på lisens. Efter at man forsynte flyet med et fast montert maskingevær ble flyet et av de første fremgangsrike kampfly under første verdenskrig. For ikke å skyte sin egen propell med maskingeværet ble propellbladene påført metallplater som ledet bort kulene. Den største operatøren av Type L ble naturligvis det franske flyvåpen, men også det engelske Royal Flying Corps og Royal Naval Air Service til å bruke et stort antall Type L.
Våpeninstallasjon
I desember 1914 eksperimenterte Roland Garros sammen med Raymond Saulnier med å montere et fast maskingevær mellom propellen og den fremre sittebrønnen. Saulnier hadde konstruert en mekanisk synkronisering, men ettersom han ikke fikk synkroniseringen til å fungere kom han på den enklere løsningen å kle propellen med stålplater. Garros' mekaniker forbedret konstruksjonen gjennom å montere metallreflektorer på propellbladene som ledet bort de kuler som traff propellen. Den 18. april 1915 ble Garros tvunget ned bak tyskernes linjer, han ble tatt til fange før han skulle sette fyr på flyet. Etter at tyskerne hadde undersøkt flyet fikk de rede på hvordan de franske pilotene kunne skyte gjennom propellfeltet. Den tekniske kunnskapen ble senere brukt i den tyske Fokker E.I, som var utrustet med et helt synkronisert maskingevær.
Kristian Fjeld
Kristian Fjeld (1887–1976) var en norsk Ap-politiker: stortingsrepresentant, ordfører og landbruksminister.
Morane-Saulnier L
Flytypen i Sverige
Enoch Thulin kjøpte en Morane-Saulnier 3L i Frankrike i 1914. Sammen med vennen og medarbeideren Otto Ask som passasjer fløy Thulin den 23. april 1914 fra Paris og hjem til Landskrona. Den totale flytiden var 14 timer og 20 minutter, og etter seks mellomlandinger landet tilslutt Thulin og Ask i Landskrona den 29. april.
Kristian Fjeld
Fjeld ble født i Vestre Toten, Oppland, men det var som lokalpolitiker i Stange og som stortingsrepresentant fra Hedmark Arbeiderparti at han hadde sitt virke.
Morane-Saulnier L
Flytypen i Sverige
I samband med besøket i Frankrike hadde Thulin også passet på å tegne lisenskontrakt om bygging av Morane-Saulnier 3L. Når Thulin senere startet bygging av sin kopi av Morane-Saulnier 3L fikk den betegnelsen Thulin Typ B. Når første verdenskrig brøt ut solgte Thulin sin originalmaskin til det svenske flyvåpenet. Flyet ble ofte fløyet av Nils Kindberg. Under en feltmanøver i begynnelsen av september 1914 fløy Thulin Morane-flyet. Under disse øvelser havarerte flyet dog uten alvorlige skader. I forbindelse med reparasjon og overhaling fikk flyet i 1917 originalmotoren byttet med en 90 hk Thulin A-motor. Flyet var i aktiv tjeneste frem til 1918 da det tilslutt ble avskrevet.